Eile kella 10 paiku õhtul kuulsin  maja ees hirmsat kisa. Tundus nagu lapse või linnupoja nutmine.  Tavaliselt ma proovin sellistest asjadest mitte välja teha. Aga seekord oli selline tunne, et äkki ma saan kedagi aidata. Otsisin kapi otsast taskulambi, panin riided selga ja läksin uurima, mis seal toimub. Endalegi üllatuseks leidsin ümber aetud veinikasti, milles oli 4 kassipoega. Võtsin kasti kaenlasse ja läksin tuppa. Hakkasin uurima, mis seisukorras need pisikesed õigupoolest on. Nad olid väga väetikesed. Kõigil neljal olid  nabanöörid veel küljes.